 

             НАРЕДБА  № 6
   за опазване на околната среда на територията 
                          на Община Несебър

 

 
ГЛАВА ПЪРВА

ОБЩИ ПОЛОЖЕНИЯ

РАЗДЕЛ 1

ПРИЛОЖНО ПОЛЕ И ОБХВАТ

Чл. 1. С тази Наредба се уреждат обществените отношения, свързани с поддържане на чистотата, управлението на отпадъците и опазването компонентите на околната среда на територията на Община Несебър. 

   Чл. 2. Наредбата определя правата и задълженията на общинската администрация, юридическите и физическите лица във връзка с дейностите по опазване на следните компоненти на околната среда: 

1. поддържане и опазване на чистотата в населените места и извънселищните територии и управление на битовите, строителни и масово разпространени отпадъци; 

2.  опазване чистотата на въздуха; 

3. опазване на питейните води, поречията на реките, морето и водните обекти; 

4. опазване на парковете, градините, зелените площи и декоративната растителност; 

5. опазване на земите и почвите; 

6. опазване на биологичното разнообразие, горите и защитените територии; 

7. ограничаване и намаляване на шумовото натоварване; 

РАЗДЕЛ 2

ЗАДЪЛЖЕНИЯ НА КМЕТА И ОБЩИНСКАТА АДМИНИСТРАЦИЯ ПО ОПАЗВАНЕ НА ОКОЛНАТА СРЕДА

Чл.3. /1/ Кмета на общината: 

1. информира населението за състоянието на околната среда съгласно изискванията на ЗООС; 

2. организира управлението на отпадъци на територията на общината; 

3.контролира изграждането, поддържането и правилната експлоатация на пречиствателните станции за отпадъчни води в урбанизираните територии; 

4. организира и контролира чистотата, поддържането, опазването и разширяването на селищните зелени системи в населените места и крайселищните територии, както и опазването на биологичното разнообразие, на ландшафта и на природното и културното наследство в тях; 

5. определя и оповестява публично лицата, отговорни за поддържането на чистотата на улиците, тротоарите и други места за обществено ползване на територията на населените места, и контролира изпълнението на техните задължения; 

6. определя длъжностните лица, които могат да съставят актове за установяване на административните нарушения; 

7. осъществява правомощията си по специалните закони в областта на околната среда; 

8. определя лицата в общинската администрация, притежаващи необходимата професионална квалификация за осъществяване на дейностите по управление на околната среда. 

     9. Кмета на общината, кметовете и кметските наместници на населените места съдействат на възложителите на доклади за ОВОС и ЕО при организиране ан обществени обсъждания.

10. Кмета на общината разработва програми за опазване на околната среда за общината в съответствие с указания на министъра на околната среда и водите. 

     11. Кмета на общината или негови представители участват в съвместни проверки по:

1. изпълнението на условията в разрешителните по чл. 104, ал. 1 и чл. 116д, ал. 1 от ЗООС;

2. изпълнението на задълженията на оператора по чл. 115, т. 1, чл. 116а, чл. 116в, ал. 1, т. 1 и ал. 2, т. 1 и чл. 116з, ал. 2. от ЗООС.

12. разработва и контролира заедно с другите органи планове за ликвидиране на последствията от аварийни и залпови замърсявания на територията на общината; 

/2/Кмета на общината може да възлага изпълнението на функциите по ал. 1 на кметовете на кметства, кметски наместници и общински служители. 

Чл.4. Контролът върху състоянието и редът за опазване на околната среда се извършва от Кмета на общината и упълномощени от него длъжностни лица, кметове и кметски наместници на населените места, на основание чл. 10, ал. 1, т. 6 и ал. 2, т.1, чл. 15 и чл. 148 от Закона за опазване на околната среда (ДВ, бр.91/25.09.2002 г.).

Чл.5. /1/ В случаите, когато е увредено имущество - общинска собственост в резултат от замърсяване или увреждане на околната среда, кметът на общината е оправомощен да заведе иск за обезщетение.

/2/. Приходите по ал. 1, както и приходите от глоби за нарушаване на наредбите, приемани от общинските съвети във връзка с опазването на околната среда, се изразходват за екологични проекти и дейности по приоритети, определени в общинските програми за околна среда. 

Чл.6. Кмета на общината предлага ежегодно с приемането на общинския бюджет да се определят средства за изпълнение на приоритетни екологични проекти и дейности, включени в общинските програми за опазване на околната среда. 

ГЛАВА ВТОРА

ПОДДЪРЖАНЕ И ОПАЗВАНЕ НА ЧИСТОТАТА В НАСЕЛЕНИТЕ МЕСТА И ИЗВЪНСЕЛИЩНИТЕ ТЕРИТОРИИ И УПРАВЛЕНИЕ НА БИТОВИТЕ, СТРОИТЕЛНИ И МАСОВО РАЗПРОСТРАНЕНИ ОТПАДЪЦИ

РАЗДЕЛ І

ОСНОВНИ ПРАВА И ЗАДЪЛЖЕНИЯ НА КМЕТА И ОБЩИНСКАТА АДМИНИСТРАЦИЯ

Чл.7. Кметът на общината е длъжен да планира, организира и контролира дейностите по управление на отпадъците на територията на общината. За целта кметът, съответно - определените от него длъжности лица от Общинската администрация:

1. разработва програма за управление на отпадъците в съответствие с ЗУО;

2. организира и осигурява изграждането, поддържането, рекултивацията и закриването на депата или други инсталации за третиране на отпадъци; 

3. проучва и предлага условията за съвместно използване с други общини или с фирми изграждането и използването на депа, техника и съоръжения за третиране на битови отпадъци;

4. осигурява съдове за съхраняване на битовите отпадъци – контейнери, кофи и други.

5. организира събирането на битовите отпадъци и транспортирането им до депата или други инсталации и съоръжения за обезвреждането им;

6. организира почистването на уличните платна, в това число и от сняг, площадите, алеите, парковете и другите територии от населените места, предназначени за обществено ползване;

7. избира площадка, изгражда, поддържа, експлоатира, закрива и извършва мониторинг на депата за битови и строителни отпадъци или на други инсталации или съоръжения за битови или строителни отпадъци;

8. организира разделното събиране на битови отпадъци, включително отпадъци от опаковки, като определя местата за разполагане на необходимите елементи на системата за разделно събиране и сортиране на отпадъци от опаковки;

9. организира и прилага система за разделно събиране на излезли от употреба луминесцентни и други лампи, съдържащи живак;

10. организира дейността по събирането и съхраняването на излезли от употреба моторни превозни средства на площадки за временно съхранение;

11. предотвратява изхвърлянето на отпадъци на неразрешени за това места и/или създаването на незаконни сметища;

12. определя места за смяна на отработени моторни масла и информира обществеността за това;

13. определя места за поставяне на съдове за събиране на негодни за употреба батерии;

14. сключва договори с лица, регистрирани по реда на ЗУО за осъществяване на дейностите по събиране, транспортиране и временно съхраняване на отпадъците, които нямат опасни свойства;

15. определя маршрута за транспортиране на  отпадъците от мястото на образуване и временно съхранение до инсталацията/ съоръжението за третирането им;

16. осигурява при заявка от гражданите извозването на голямогабаритни битови отпадъци и строителни отпадъци от ремонт на жилища;

17. поставя съдове за битови отпадъци на определените за това места и ги почиства при допускане на разпиляване при извозването на отпадъците;

18. определя прилежащите части към сгради и терени, отговорността за почистването на които носят техните собственици, а ако са на отдадени под наем – наемателите;

19. разработва и предлага за утвърждаване от общинския съвет на такси по Закона за местните данъци и такси, свързани с третирането на битови отпадъци;

20. разработва тарифа с цени за изхвърляне на разрешени от общината небитови отпадъци от фирми и други организации на общинското депо;

21. осигурява условия, при които всеки притежател на отпадъци се обслужва от лица, с които е сключен писмен договор за предоставяне на услуги;

22. обявява чрез местните средства за масово осведомяване графиците за разделно събиране на битови отпадъци и изискванията на настоящата наредба;

23. обявява телефон, на който гражданите могат да сигнализират за нарушения и да правят предложения, свързани с третирането на битови отпадъци и поддържане чистотата на населените места;

24. организира дни за почистване на територията на населените места с участието на гражданите, фирмите, обществени организации и др., като осигурява необходимите транспортни и технически средства.

/допълнение от протокол № 19/2009г/

     т. 25 определените от Кмета длъжностни  лица имат право:
     - на достъп в помещенията, в които се извършва контролираната дейност; 

- да изисква представянето на документите, които съгласно нормативните изисквания следва да се намират в мястото на проверката; 

- да изисква писмени и устни обяснения от всеки, който работи за проверяваното лице; 

- да привлича експерти в съответната област, когато проверката е сложна или изисква специални знания. 
 т. 26/изменена с решение № 1480/19.09.2011г./ Ако при проверката на място бъде констатирана липса на документи, удостоверяващи спазването на установените изисквания, на проверяваното лице, контролните органи съставят констативен протокол и / или акт за установяване на административно нарушение .  
      т. 27 /изменена с решение № 1480/19.09.2011г./  При извършване на проверките контролните органи   съставят констативни протоколи и/или актове за установяване на административни нарушения.  
РАЗДЕЛ ІІ
ПРАВА, ЗАДЪЛЖЕНИЯ И ОТГОВОРНОСТИ НА ФИЗИЧЕСКИТЕ И ЮРИДИЧЕСКИТЕ ЛИЦА, ИЗВЪРШВАЩИ ДЕЙНОСТИ, СВЪРЗАНИ С ОТПАДЪЦИ

Чл.8. /1/ Лицата, при чиято дейност се образуват и/или третират отпадъци, са длъжни да предприемат мерки в следната последователност за:

1. предотвратяване или намаляване на количеството и опасните свойства на образуваните отпадъци; 

2. рециклиране, повторно използване и/или извличане на вторични суровини и енергия от отпадъците; 

3. обезвреждане на отпадъци при невъзможност за тяхното предотвратяване, намаляване и/или оползотворяване;

/2/ При възникване на замърсяване лицата по ал. 1 са длъжни незабавно да информират кмета на общината, както и да предприемат незабавно действия за ограничаване на последиците от него върху здравето на хората и околната среда.

 
/3/ Притежателите на отпадъци са длъжни:

1. да изпълняват разпоредбите по третиране на различните по вид, произход и свойства отпадъци;

2. да поддържат в постоянна изправност и нормално действие съоръженията си за третиране на отпадъци;

3. да предприемат всички мерки за несмесване на опасни отпадъци с други отпадъци или на оползотворими отпадъци с неополозтворими;

4. да организират безопасно съхраняване на отпадъците, за които няма подходящи средства за третирането им;

5. при наличие на опасни отпадъци да определят отговорно лице и да създадат организация за безопасното им управление;

6. да водят отчетност за отпадъците по реда, опреден със ЗУО и подзаконовите нормативни актове по прилагането му;

7. да осигуряват достъп на контролните органи до технологичните линии, от които получават отпадъци, до съоръженията за третиране на отпадъците и до документацията по отпадъците;

8. да осигурят инструктаж и периодично обучение на персонала, който работи с опасни отпадъци;

9. да предвидят и осъществяват необходимите мерки за неразпространението на замърсяване след закриване на обектите и дейностите, както и на инсталацията или съоръжението за обезвреждане на отпадъци.

/4/ Притежателите на отпадъци ги предоставят за събиране, транспортиране, оползотворяване или обезвреждане на лица, които имат право да извършват съответните дейности или ги оползотворяват и/или обезвреждат сами в съответствие със ЗУО.

        /5/ /нова с решение № 1480/19.09.2011г./  Притежателите на отпадъци са причинителите на отпадъци, както и лицата в чието владение се намират те, а когато причинителите на отпадъци са неизвестни, разходите по възстановяването на качествата на околната среда се поемат от лицата, в чието държание се намират отпадъците. 

Чл.9. В случаите на нанесени вреди на околната среда на територията на Община Несебър, причинени в резултат на изхвърляне, събиране, транспортиране, претоварване, обезвреждане или друг вид третиране на отпадъци, виновните лица заплащат на Общината всички разходи по възстановяването на качествата на околната среда.

Чл.10. В случаите, когато причинителят на вредите по чл. 9 не бъде установен в срок от 30 дни, засегнатите лица имат право при поискване да получат помощ от общината за отстраняване на отпадъците. За целта засегнатите лица уведомяват кмета на Общината, който в 10-дневен срок предприема необходимите мерки за отстраняването на отпадъците. 
Чл. 11. Гражданите, фирмите и другите организации имат право за сигнализират общинската администрация за нарушения от фирмите, извършващи третиране на битови отпадъци.

Чл.12. Гражданите, фирмите и другите организации, пребиваващи или осъществяващи дейност на територията на Общината  са длъжни:


1. да изхвърлят отпадъците само в определените за целта съдове и места.


2. при въведена система за разделно събиране да събират разделно следните отпадъци:


- хартия, в това число картон, велпапе и мукава, амбалажна хартия, вестници, списания, брошури, книги, архиви без машинки и др.


- пластмаси, в т.ч. полиетилен високо налягане (торби от едър и дребен амбалаж), полиетилен ниско налягане (кофи, щайги, бидони, саксии, корита и др.), полистирол (кофички от кисело мляко, чашки от кафе и други напитки, чинийки за еднократна употреба и други подобни);


- стъкло без капачки и други примеси, в това число безцветни трошки от куха стъклария, зелени трошки, плоско стъкло (прозоречно);

3. да предават (в случаите на предходната точка) на определените от общината организации разделно събираните отпадъци по предварително обявена схема.


4. да се грижат и съдействат за опазване на съдовете за отпадъци, да затварят капаците им и да осигуряват поддържане на чистотата около тях;


5. да почистват редовно, в това число от сняг прилежащите части към сградите, дворните места и други прилежащи терени, в които живеят или стопанисват;


6. да заплащат таксите в определения от общината размер и ред в съответствие със Закона за местните данъци и такси;

Чл.13. /1/ На територията на  Община Несебър се забранява:

1. изоставянето, нерегламентираното изхвърляне и изгаряне или друга форма на неконтролирано обезвреждане на отпадъците;

2.  изхвърлянето в съдовете за битови отпадъци на отпадъци, които могат да ги увредят или замърсяват, в това число на строителни, леснозапалими, експлозивни, опасни, токсични, болнични, течни, агресивни, боядисващи и други отпадъци;

3. изхвърлянето на всякакви отпадъци извън определените за целта съдове и места;

4. разпиляване и изхвърляне на отпадъци извън съдовете, които да се съхраняват в дворовете или в определените за целта помещения.

5. смесването на разделно събираните от участващите в системата за разделно събиране битови отпадъци с други видове отпадъци;

6. миенето, гресирането и ремонтирането на моторни превозни средства на улиците, тротоарите, площадите и други места за обществено ползване;

7. паркирането на превозни средства по начин, който ще попречи на събирането и извозването на битови отпадъци;

/ допълнение от протокол № 19/2009/

(нова)  т.8 замърсяване ( депониране ) със строителни материали, земни маси, пясък, въглища, дърва за огрев и др. отоплителни материали върху тротоари, улични платна, зелени и др. общински площи.

(нова)  т.9 отглеждане на селскостопански животни  на територията на курортните селища – Несебър, Слънчев бряг, Равда, Св. Влас и Обзор.  В останалите селища на общината при отглеждането им да не се допуска отделяне  на неприятни миризми, замърсяване на атмосферния въздух или изливане на отпадъчни води извън животновъдния обект, както и  стриктно спазване на всички останали разпоредби на националното и местно законодателство, относно ветеринарномедицинските и други изисквания към животновъдните обекти.

/2/ На обществени места – тротоари, улици, градини, паркове, площади и други, предназначени за общо ползване, е забранено:


- измиването и отвеждането на отпадни води, освен в канализацията или септични ями, отговарящи на санитарно-хигиенните изисквания;


- изхвърлянето на битови отпадъци от домакинствата или заведения за обществено хранене в кошчета за минувачи или около тях; 


- изгарянето на растителни, битови, строителни и други отпадъци по улиците, парковете, градините, кофите, кошчетата и контейнерите, а също така и изхвърлянето на неугасена жарава в съдете за отпадъци, освен в определените и обозначени места;


- използването на други съдове за отпадъци, освен приетите на територията на общината, както и ползването на същите за други цели; 


- преместването на съдовете за отпадъци от определените за целта места /дворове, помещения и утвърдена схема за поставяне/;

- изхвърлянето на битови и други отпадъци от прозорците и балконите на жилищните и обществени сгради;

- замърсяването и увреждането на защитените обекти на територията на общината;

/3/ Почистването на пазарите, местата на уличната търговия, паркингите, обществените гаражи, автогарите и др. подобни се осигурява от лица, които ги стопанисват и експлоатират.

 
/4/ Лицата, заявители на разрешение за строеж, едновременно с документите по чл.144 от Закона за устройство на територията, представят и информация за количеството и вида на отпадъци, които ще образуват след реализация на инвестиционни проекти. 

Чл.14. Отговорност за спазване на разпоредбите по настоящия раздел носят:

1. ръководителят на фирмата или организацията;

2. собственикът, а ако жилището е дадено под наем - наемателят, който обитава

 еднофамилно жилище;

3. всички собственици или наематели на многофамилни жилищни сгради;

4. домоуправителите на сгради – етажна собственост – за изпълнение

задълженията по чл.12, т.5 .

 Чл.15./1/ Фирмите и организациите, които образуват отпадъци различни от битови, са длъжни да организират сами извозването и обезвреждането им. 

/2/ Депонирането на небитовите отпадъци в случаите по ал.1 може да се извършва 

и в общинските депа, ако са с неопасен характер и депонирането им е разрешено от общината. В тези случаи за използването на общинските депа, лицата заплащат цена за услугата, която се утвърждава от Общинския съвет по предложение от кмета на общината.

         /3/ Извозването на отпадъците по ал.1 може да се извършва и от фирми, осъществяващи дейности по третиране на битовите отпадъци въз основа на сключен договор.

         /4/ За извозването и депонирането на големогабаритни и строителни отпадъци от домакинствата, гражданите не заплащат ползването на депо, а само транспортните разходи, в случай че транспортирането е по заявка.

Чл. 16. Извършването на дейностите по третиране и транспортиране на излишните земни маси /ЗМ/и строителните отпадъци /СО/ (вкл.строителните отпадъци от вътрешни преустройства и текущи ремонти на сгради и съоръжения) е задължение на собственика, инвеститора или изпълнителя на дейността, от която са формирани.

Чл.17./1/ Когато дейностите по третиране и транспортиране на СО и ЗМ касаят обекти, за които се издава разрешение за строеж и се открива строителна линия, и/или обекти, от които общото количеството на СО и ЗМ надвишава 1м3, отговорните по чл.20 лица подават заявление,  въз основа на което Община-Несебър издава "Разрешение за третиране и транспортиране на  СО и ЗМ".

/2/ "Разрешение за третиране и транспортиране на СО и ЗМ", се издава за всеки

отделен.обект.
/3/ В протокола за откриване на строителната площадка за обекта задължително се вписва лицето, отговорно за дейностите по третиране и транспортиране на СО и ЗМ, и номерът на издаденото му разрешение.

Чл.18./изменен и допълнен с протокол№19/2009г./ Отговорното за третирането и транспортирането на СО и ЗМ лице е  длъжно:
изм.)  т.1.  Да не допускат замърсяване извън строителните обекти, чрез поставяне на плътни ограждения, чакълиране на подходите и други , преди де е започнала каквато и да било дейност на стройтелата площадка, а района около тях почистват и измиват при необходимост, периодично, за своя сметка.

(изм)    т.2.  Да не допуска по време на строителството замърсяване и депониране върху  тангиращите с обекта тротоари, улични платна, зелени площи и др.терени със строителни материали,  строителни отпадъци и земни  маси. 


3. Да не допуска по време на строителството и дейностите по третиране и транспортиране на отпадъците замърсяване на околното пространство с прахови частици;
(изм.)  т.4. Да не допуска движение на непокрити с платнища и неизмити  превозни средства, които замърсяват  улиците при транспортиране на отпадъци, строителни материали – варов и циментов разтвор, земни маси, пясък, баластра и други. 

5. Да не допуска приготвяне на варови и циментови разтвори върху тротоари и улични платна. Приготвянето на същите да става върху добре уплътнени плоскости (полиетилен) върху настилката.

6.  /изменена с решение № 1480/19.09.2011г./  След приключване на строителството : 

         а/ да възстанови първоначалния вид на тротоара, уличното платно, зелените площи и др. терени, които са били включени в строителната площадка на обекта. Възстановителните работи да се приемат с протокол от техническата служба на Община Несебър    

        б/ да не допуска събиране на дъждовни подпочвени отпадъчни и др. води, които са предпоставка за заблатяване, разпространяване на неприятни миризми, зарази разнасяни от насекоми, земноводни и др.  

 (нова)   т.7. Да не допуска   ползване , складиране  и/или депониране   на терени, собственост на физически или юридически лица, без сключен писмен договор.

(нова)  т.8 Да представи копие от нотариално заверен писмен договор или др. документи удостоверяващи спазване на установените изисквания.    

(нова)  т.9. Да не допуска замърсяване с отпадни води в следствие измиване на бетоновози, бетонпомпи и др. строителна механизация, извън определените за това места.

(нова) т.10. Да организира в рамките на строителната площадка измиване и почистване на ходовата част на всички транспортни средства и строителни машини напускащи обекта
Чл.19./1/ При извършване на вътрешни преустройства и текущи ремонти на сгради и съоръжения, от които общото количество на формираните СО не надвишава 1 м3, отговорното за дейностите по чл.16 лице е длъжно преди започване на ремонтните работи:
1. Да съхранява отпадъците на територията на обекта и да ги извози до определеното за целта.депо;
2. Или да ползва /срещу заплащане/ специализиран контейнер, предоставен му от фирма, имаща разрешение за извършване на такава дейност.

Чл.20./1/ За депонирането/обработката на СО и ЗМ/ , формирани от обекти в случаите на чл.17, ал.1, се заплащат такси, определени в лв/м3, , утвърдени от Общински съвет по предложение на кмета на общината.
/2/ Таксата се заплаща предварително от лицето, на което се издава разрешението за третиране й транспортиране на СО и ЗМ, в съответствие с количествата, посочени в разрешението .
/3/ В случай, че количествата СО и ЗМ се окажат по-големи от количествата, за които е заплатена таксата, отговорното лице е длъжно да заплати дължимата такса за допълнителните количества, преди същите да бъдат извозени на депото. 

Чл.21. Депонирането/обработката на СО и ЗМ се извършва само на определените от кмета на общината депа за СО и ЗМ.

Чл.22./1/ Отговорност за дейностите по депонирането /обработка на СО и ЗМ/ и стопанисването на площадката на депото по време на нейната експлоатация и след това носи операторът на депото.
/2/ Операторът на съоръжението за обезвреждане/депото/ води отчет на постъпилите количества СО и ЗМ , съгласно изискванията на Наредба №9 за реда и образците, по които се представя информация за дейностите по отпадъците /ДВ.бр.95 от 2004г./. 

РАЗДЕЛ IIІ

РАЗДЕЛНО СЪБИРАНЕ НА БИТОВИ ОТПАДЪЦИ

Чл.23./1/ При осигурени условия от общината гражданите, фирмите и другите организации заявяват пред общинската администрация желанието си за участие в системата за разделно събиране най-късно до 30 октомври на предходната година;

/2/ Кметът на общината определя районите в населените места, в които ще се въведе системата за разделно събиране в зависимост от възможностите за осигуряване на системно събираните отпадъци и броя на желаещите от даден район да участват в системата;
/3/ При участие в системата за разделно събиране таксите определени с решение на Общински съвет – гр.Несебър се намаляват с 50%.

РАЗДЕЛ IV

ОРГАНИЗАЦИЯ НА ДЕЙНОСТТА ПО ТРЕТИРАНЕ НА БИТОВИТЕ ОТПАДЪЦИ И ПОДДЪРЖАНЕ НА ЧИСТОТАТА

Чл.24 /1/Изпълнението на дейностите по третиране на битовите отпадъците се осъществяват самостоятелно от общината или чрез възлагане на специализирани фирми, притежаващи съответното разрешение по чл.37 от Закона за управление на отпадъците.

/2/ Предоставянето на една или повече дейности по третиране на битови отпадъци се извършва чрез процедура по реда на Закона за обществените поръчки.

             /3/     / нова с решение № 1480/19.09.2011г./        Забранява се :

           т.1 извършването на дейности по събиране, временно съхраняване, транспортиране, оползотворяване и/или обезвреждане на битови отпадъци, както и предоставянето им на лица, които нямат писменно разрешение или регистрационен документ. 

           т.2 съхраняване (депониране ) на отпадъци в моторни превозни средства, ремаркета и други подобни неразрешени за целта места  

Чл.25. В договорите по чл. 24, ал. 2 задължително се отразяват:

1. Страните по договора;

2. Предмета на договора;

3. Срока на договора;

4. Териториалният обхват на услугата;

5. В зависимост от конкретната дейност – съответно задълженията на изпълнителя по отношение на:

· Съдове за БО;

· Маршрути;

· Честота на събиране;

· Почистване на обществени места;

· Извозване и разтоварване;

· Поддържане и осигуряване на техническите средства, машини и съоръжения;

· Дейности, свързани с депата за БО;

· Други специфични изисквания, в т.ч. разделно събиране на отпадъците.

6. Задължения на Общината;

7. Цени и разплащане по договора, в т.ч.:

· Структура и условия за формиране на план-сметките;

· Схеми и срокове на разплащанията, в т.ч. авансови плащания;

· Условия за корекция на цената по договора.

8. Вид, размер и отговорности за неизпълнение на условията на договора;

9. Контрол по изпълнение на задълженията на страните;

10. Основания за предсрочно прекратяване на договора и правата на изправната страна;

11. Други елементи, по които е постигнато съгласие между страните.

1. Чл. 26. Кметът, респ. Общинската администрация контролира изпълнението на договорените задължения от страна на фирмите, извършващи съответните дейности по третиране на БО, в това число: спазване на графиците и маршрутите за събиране на БО и почистване на обществените места; качество на извършените услуги; изпълнение на други условия по договорите.

Чл. 27. За услугите по събирането, извозването и обезвреждането в общинското депо или други съоръжения на битовите отпадъци, както и за поддържане на чистотата на териториите за обществено ползване в населените места, Общината събира такси, съгласно ЗМДТ, определени ежегодно.
РАЗДЕЛ V
УПРАВЛЕНИЕ НА ИЗЛЕЗЛИТЕ ОТ УПОТРЕБА МОТОРНИ ПРЕВОЗНИ СРЕДСТВА /ИУМПС/
Чл. 28./1/ Кметът на Община Несебър :
1. определя площадки за временно съхраняване на излезли от употреба моторни превозни средства /ИУМПС/.
2. организира дейностите по събирането на ИУМПС, съхраняването им на площадките за временно съхраняване и предаването им в центровете за разкомплектоване.
/2/ Кметът на Общината извършва дейностите по ал.1 в случаите когато производителите и вносителите на МПС не са изградили площадки за временно  съхраняване на ИУМПС върху собствен имот и има сключен договор с организация по оползотворяване, ПУДООС, производители и вносители на МПС, които изпълняват задълженията си по  Наредбата за  изискванията за третиране на отпадъците от МПС (ПМС 311/2004 г.), индивидуално или с лица, притежаващи разрешение по чл.37 от ЗУО.
Чл. 29. /1/ Собственик на МПС, на което не е заверен знака за технически преглед за повече от две години от определената му дата за следващия преглед  и МПС не се съхранява в имот частна собственост, е длъжен да го предаде на площадка за временно съхраняване или в център за разкомплектоване.
/2/ Собственик на МПС с прекратена регистрация на основание представено доказателство за съхраняване на МПС в частен имот, е длъжен да го предаде на площадка за временно съхраняване или в център за разкомплектоване в случаи, че се установи, че МПС се намира върху имот, държавна или общинска собственост.
/3/ Когато собственик на МПС не изпълнили задълженията си по ал.1 или ал.2, както и в случаите, когато МПС не може да бъде индентифицирано поради липса на регистрационен или индентификационен номер и при невъзможност собственикът да бъде установен, се прилага процедурата по чл.30.
Чл.30. /1/ Кметът на Общината назначава комисия с представители на общинската  администрация и РПУ на МВР за установяване на ИУМПС и техните собственици. На установените ИУМПС се залепва стикер – предписание, съгласно образец – Прилож. № 1.
/2/ Комисията по ал.1 съставя констативен протокол за техническото състояние на МПС в 3 ексземпляра, съгласно образец - Приложение № 2. При поискване, екземпляр от протокола се предоставя на собственика на ИУМПС или на упълномощено от него лице.
/3/ С поставянето на стикера-предписание за преместване на ИУМПС започва да тече 14-дневен срок за преместване на МПС. 
/4/ В случай, че в срока по ал. 3 собственикът не е изпълнил предписанието,  въз основа на констативния протокол за техническото състояние на МПС, съгласно ал. 2, кметът на общината издава заповед за преместване на превозно средство, на площадките за временно съхраняване на ИУМПС и центровете за разкомплектоване на ИУМПС. 
/5/ Заповедта се изпълнява от лицата извършващи  дейностите по събиране, транспортиране, временно съхраняване и разкомплектуване на ИУМПС за сметка на собственика.
/6/ Когато собственикът е  неизвестен, или макар и известен, не може да бъде уведомен поради трайно отсъствие от страната или по-други обективни причини, към констативния акт се прилага служебна записка и/или други документи, удостоверяващи извършените действия и констатации по издирването на собственика. В тези случаи заповедта се поставя на мястото за обявление в съответния район за срок от 15 дни, считано от датата на съставянето и.
/7/ На собствениците на  ИУМПС,  които не изпълняват предписанието за преместване по чл.30 ал.1, се съставя акт за административно нарушениe по реда на ЗАНН.

            /8/   / нова с решение № 1480/19.09.2011г./               Забранява се: 
           т.1 изхвърляне, депониране, изоставяне на излезли от употреба МПС и техните компоненти (гуми и др.), метални конструкции (фургони, павилиони, цистерни и др.) както и метални отпадъци на неразрешени за целта места . 

          т.2 нерегламентираното изгаряне на излезли от употреба МПС и техните компоненти и отпадъци, получени след предварителното им третиране, както и ел. кабели с цел извличане на отпадъци от черни и цветни метали или извършване на друга форма на нерегламентирано обезвреждане на територията на община Несебър.   

РАЗДЕЛ VІ

 УПРАВЛЕНИЕ НА ОТПАДЪЦИ ОТ ОПАКОВКИ /ООп/
Чл.31. Кметът на Общината организира система за разделно събиране на отпадъци от опаковки /ООп/, като определя местата за разполагане на елементите на системата.
Чл.32./1/ Кметът на общината може да сключва договори с лицензирани организации по оползотворяване на ООп, ПУДООС и/или други лица, притежаващи лиценз за търговска дейност с отпадъци от черни и цветни метали.
Чл. 33. Лицата, с които Общината  е сключила договор за въвеждане на система за разделно събиране на ООп,  са длъжни да :
1. притежават съответните разрешителни или регистрационни документи, издадени по реда на глава пета, раздели първи и втори от ЗУО или лиценз за търговска дейност с отпадъци от черни и цветни метали, издаден по реда на глава пета, раздел трети от ЗУО.
2. разработят съвместно с Община Несебър план-програми.
3. разполагат съдовете, съгласно разработената план-програма.
4. не възпрепятстват функционирането на съществуващата система за събиране на НБО.
5. представят в Общината копие от информацията по чл. 35 и чл.40, т.1 и т.2 от Наредбата за опаковки и отпадъци от опаковки.
6. събират и транспортират разделно събраните ООп  самостоятелно и/или да сключат договор с подизпълнители, притежаващи разрешения по чл.12 и чл. 37 от  ЗУО, като го съгласуват предварително с кмета на Общината.
7. да предават негодните за оползотворяване или рециклиране отпадъци на местата за обезвреждане, определени от кмета на общината.
Чл. 34. Физическите и юридическите лица са длъжни да предават и/или изхвърлят  ООп на определените за целта места, обозначени с маркировка за разделно събиране.
РАЗДЕЛ VII
УПРАВЛЕНИЕ НА ОТПАДЪЦИТЕ ОТ ИЗЛЕЗЛИ ОТ УПОТРЕБА ЛУМИНЕСЦЕНТНИ И ДРУГИ ЛАМПИ, СЪДЪРЖАЩИ ЖИВАК

Чл.35./1/ Излезлите от употреба лампи се събират разделно от другите видове отпадъци.

/2/ Забранява се целенасоченото чупене и/или поставянето на излезли от употреба лампи в съдове за битови отпадъци, както и смесването им с други отпадъци.

Чл.36./1/ Лицата, извършващи продажба на лампи на крайните потребители, са задължени да поставят в търговските обекти табели, съдържащи информация за възможните места за предаване на излезлите от употреба лампи.

/2/ Лицата, извършващи продажба на лампи на крайните потребители, са задължени безплатно да приемат обратно излезлите от употреба лампи в количеството на еднократно закупените от клиента лампи и не повече от 50 броя еднократно, като осигурят безопасното им съхранение.

/3/ Събраните от лицата по ал. 2 излезли от употреба лампи се предават на общинските пунктове за събиране.

Чл.37./1/ Кметът на общината осигурява организирането и прилагането на системата за разделно събиране на излезлите от употреба лампи. За целта Кмета на общината:

1. Определя местата за определяне на пунктовете за събиране на излезлите от употреба лампи;

2. Осигурява предаването на събраните лампи за преработване и/или обезвреждане на лица, притежаващи съответното разрешение по чл. 37 от Закона за управление на отпадъците;

3. Информира чрез средствата за масово осведомяване и по други достъпни начини за местата за събиране на излезли от употреба лампи, както и за датите за провеждане на кампании.

/2/ Общината организира събирането сама или възлага задължението си на специализирана фирма.

Чл.38. Излезлите от употреба лампи се събират в стационарни или подвижни събирателни пунктове, които се оборудват съгласно изискванията на чл.13 и чл.14 от Наредбата за изискванията за пускане на пазара на луминесцентни и други лампи, съдържащи живак, и за третиране и транспортиране на излезли от употреба луминесцентни и други лампи, съдържащи живак (обн. ДВ, бр. 101/2000 г.)

РАЗДЕЛ VІІІ
УПРАВЛЕНИЕ НА ОТПАДЪЦИТЕ ОТ ОТРАБОТЕНИ МОТОРНИ МАСЛА И ОТПАДЪЧНИ НЕФТОПРОДУКТИ

Чл. 39. Забранява се:

1. Изхвърлянето на отработени масла и отпадъчни нефтопродукти в повърхностни и подземни води и в канализационната система;

2. Съхраняването или изхвърлянето на отработени масла и отпадъчни нефтопродукти, водещо до замърсяване на земята и почвата.

         3.     /нова с решение № 1480/19.09.2011г./  Изхвърляне на отработени масла и нефтопродукти в съдовете за битов отпадък. 

Чл. 40. Общинският съвет определя местата за смяна на отработени моторни масла на територията на Община Несебър.

Чл. 41. Кметът на общината информира обществеността за местата за смяна на отработени масла, включително сервизите и бензиностанциите, извършващи смяна на отработени масла на територията на общината.

Чл. 42. Физическите и юридическите лица, предлагащи за продажба моторни и трансмисионни масла, поставят на подходящи и достъпни места в търговските си обекти списък на местата по чл.40, като посочват и точен адрес, телефон и фирма на най-близкото място за смяна на отработени масла.

РАЗДЕЛ ІХ

ТРЕТИРАНЕ И ТРАНСПОРТИРАНЕ НА ОТПАДЪЦИ ОТ БАТЕРИИ И АКУМУЛАТОРИ


Чл. 43. Лицата, които извършват продажба на портативни и/или автомобилни батерии и акумулатори на крайни потребители са длъжни да предвидят достъпни места за  поставяне на съдове за събиране и да приемат обратно негодните за употреба батерии и акумулатори от същия вид.
Чл.44. Лицата, които притежават негодни за употреба портативни и/или автомобилни батерии и акумулатори ги предават във всички търговски обекти, в които се продават батерии и акумулатори от същия вид. 
Чл. 45. Кметът на общината:
   
1.  определя местата за разполагане на съдове за събиране на негодни за употреба батерии и акумулатори, в случаите,  когато производителите и/или вносителите на батерии и акумулатори разполагат елементите от системата за разделно събиране на негодни за употреба батерии и акумулатори върху общински имот;

2.  организира дейностите по събиране и временно съхраняване на негодни за употреба батерии и акумулатори и предаването им за предварително третиране, рециклиране, оползотворяване и/или обезвреждане, в случаите когато има сключен договор с организация по оползотворяване, производители и/или вносители или  ПУДООС  за финансиране на тези дейности.

ГЛАВА ТРЕТА

ОПАЗВАНЕ ЧИСТОТАТА НА ВЪЗДУХА

Чл. 46. С цел опазване здравето на хората и защита на растенията и животните, природните и културни ценности от вредни въздействия при изменение качеството на атмосферния въздух в резултат на различни дейности, на територията на Община Несебър се забранява:

1. изгарянето на пластмасови, органични и други отпадъци в и извън границите на населените места; 

2. изгарянето на омаслени парцали и гумени изделия в жилищните райони; 

3. изхвърлянето и изпускането на газови емисии, вещества и материали, които водят до отделянето на неприятни миризми и замърсяване на атмосферния въздух;

4. /нова с решение № 1480/19.09.2011г./    Изгарянето на отпадъци, както и допускане на неправомерна експлоатация на депа за отпадъци, водещи до отделяне на неприятни миризми и замърсяване на атмосферния въздух. 

                5.  /нова с решение № 1480/19.09.2011г./  Замърсяване на отмосферния въздух с неприятни миризми 

Чл. 47. Собствениците на обекти с производствена дейност са длъжни да осигурят вентилационна и очистителна система на обекта, недопускаща замърсяване на въздуха в други сгради и обществени места.


Чл. 48. Едноличните търговци, Юридическите и физическите лица, осъществяващи дейности с източници на емисии в атмосферния въздух на територията на Общината, са длъжни:-  да уведомят своевременно общинските органи за предстоящи промени в суровините и в технологичните процеси, които ще доведат до изменения в условията и изискванията за осигуряване качеството на атмосферния въздух, както и при извършване на ремонтни работи на пречиствателните съоръжения;


-  в едномесечен срок да уведомят общинските органи за промените в предмета на дейност, в наименованието, на собственика на обекта и на лицата, отговарящи за опазване на околната среда;за настъпили производствени аварии и други инциденти, които могат да доведат до увеличаване на емисиите или да предизвикат влошаване качеството на атмосферния въздух, както и да предприемат мерки съгласно нормативната уредба, регламентираща действията при промишлени аварии и бедствия;


- да осигурят на длъжностните лица по Чл.4 неограничен достъп до обектите и съоръженията и до всички документи и данни, свързани с емисии в атмосферния въздух, както и да им оказват съдействие при изпълнението на техните функции.

Чл. 49. Кметът на Общината:

1. Осъществява контрол и управление на дейностите, свързани с осигуряване чистотата на въздуха на тяхната територия;

2. След съгласуване с министъра на околната среда и водите организира изграждането на местна система за наблюдение и контрол на качеството на атмосферния въздух в райони на територията на Общината;


3. Осъществява контрол върху състоянието и експлоатацията на обектите с източници на емисии в атмосферния въздух върху работата на пречиствателните съоръжения и върху емисиите от отделните източници, като в случаите, когато в даден район общата маса на емисиите довежда до превишаване на нормите за вредни вещества (замърсители) в атмосферния въздух и на нормите за отлагания, разработва и внася за приемане в общинския съвет програма за намаляване нивата на замърсителите и за достигане на утвърдените норми по чл. 6 от Закона за атмосферния въздух;

4. Разработва програми по чл. 79 от ЗООС, които задължително включват и: целите, етапите и сроковете за тяхното постигане;  средствата за обезпечаване на програмата;  системата за отчет и контрол за изпълнението и системата за оценка на резултатите;  мерките по организиране и регулиране движението на автомобилния транспорт.
5. Издава заповеди, с които ограничава или спира производствени и др. дейности  в случаите, когато: видът и степента на замърсяването на атмосферния въздух от източника увеличават значително риска за човешкото здраве и за околната среда; не се изпълняват предписанията по чл.26 от ЗЧАВ;не се спазват мерките от програмата по чл.27 от ЗЧАВ .

6. Съгласувано с органите на Министерството на вътрешните работи организира и регулира движението на автомобилния транспорт в населените места в рамките на Общината, с цел осигуряване качество на атмосферния въздух, отговарящо на установените норми за вредни вещества и ограничаване на замърсителите.


7. За ограничаване на уврежданията върху здравето на населението, при неблагоприятни метеорологични условия и други фактори, съгласувано със регионалната инспекция по околната среда и водите разработва оперативен план за действие, определящ мерките, които трябва да бъдат предприети с цел намаляване на посочения риск и ограничаване продължителността на подобни явления.

ГЛАВА ЧЕТВЪРТА

ОПАЗВАНЕ НА ПИТЕЙНИТЕ ВОДИ, ПОДПОЧВЕНИТЕ ВОДИ, ПОРЕЧИЯТА НА РЕКИТЕ, МОРЕТО И ДРУГИТЕ ВОДНИ ОБЕКТИ

Чл. 50./1//изменен с решение от протокол№19/2009г./ С цел защита здравето на населението, задоволяване неговите потребности чрез организирано и ефективно използване на водите, както и с цел съхраняване чистотата на питейните води, подпочвените води, поречията на реките, морето и другите водни обекти, на територията на Общината е забранено:

1. къпането в морето, язовирите и другите водни обекти или зони на територията на общината, обозначени с предупредителни знаци или табели; 

2. изхвърлянето на замърсени води по улиците, в открити помийни ями, морето и други водни обекти; 

3. прането и използването на повърхностно-активни вещества във водните обекти, с изключение на специално определените за целта места; 

4. миенето, чистенето, ремонтирането, гресирането и смяната на масла на МПС извън определените за това места; 

5. пускането на нови и експлоатацията на стари производства, при които се формират отпадъчни води без необходимите пречиствателни съоръжения; 

          6. /изменена с решение № 1480/19.09.2011г./    „Отвеждането на води (отпадъчни подпочвени и др.) във водни течения, водоеми, подземни хоризонти или други водоприемници.

7. /изменена с решение № 1480/19.09.2011г./  Отвеждането на непречистени води (отпадъчни, подпочвени и др.) в открити изкопи и ями, както и разливането им по пътищата, в парцели и имоти на територията на общината.
8. замърсяването на открити и закрити водоизточници за питейно-битови, промишлени и селскостопански нужди с промишлени и битови отпадъци, и опасни вещества, както и повреждането на съоръженията и инсталациите към тях; 

   9.  замърсяването на влажните зони (заливните тераси), морския и речните брегове с отпадъци;
(изм.) т.10  добивът на пясък, скална маса, чакъл, камъни, миди и др. инертни материали от  плажната и брегова ивица, пясъчните  дюни и пясъчни образувания, морета и речни корита и др. без писмино разрешение от компетентни общински и държавни органи.

11.търсенето и проучването на подземни води, както и улавянето и ползването на пресни повърхностни или подземни води без разрешение от общински и държавни органи;

/2/ Забранява се изхвърлянето в канализационните мрежи на населените места и селищните пречиствателни станции на:


1.  твърди отпадъци и материали, които могат да запушат тръбите и шахтите или се отлагат по стените им: вар, пясък, гипс, пепел, строителни, кухненски, животински, кожени и твърди битови отпадъци, метални стружки, парцали, конци, влакна, течен тор, джибри, винена или бирена утайка, кубови отпадъци, целулоза, хартия, стъкло и други подобни отпадъци;


2.  вещества, които оказват разрушаващо действие на тръбите и канализационните съоръжения;


3. необеззаразени инфекциозни отпадъчни материали и микробиологични препарати;


 4.  киселини и основи;


5. експлозивни, запалими, корозивнодействащи, канцерогенни и радиоактивни вещества и отпадъци.

Чл. 51. Гражданите, ползващи места за отдих по брега на морето, поречията на реките и около другите водоеми са длъжни да спазват общоприетите норми за опазване на околната среда.

 
Чл. 52. /1/ Кметът на общината  издава заповед за определяне на водните обекти за общо ползване за къпане съобразно чл. 41, ал. 3 от Закона за водите, в която се обявяват зоните за къпане, водите за къпане и сезонът за къпане.

/2/ Заповедта се поставя на видно място в общинската администрация и на други общодостъпни места, както и се обявява чрез медиите

/3/ Копие от заповедта се изпраща на регионалната инспекция за  опазване и контрол на общественото здраве /РИОКОЗ/, басейновата дирекция и областния комитет на Българския червен кръст.


Чл. 53./1/ Кметът на общината обявява водите и зоните за къпане, които не отговарят на изискванията на Наредба №11/25.02.2002г. за качеството на водите за къпане /ДВ, бр.25/2002г./.  


/2/ За случаите по ал. 1 кметът на общината изготвя програма за постигане на съответствие на зоните за къпане на територията на общината с изискванията на Наредба №11/25.02.2002г. за качеството на водите за къпане /ДВ, бр.25/2002г./.  Когато водният обект съдържа води изключителна публична или публична държавна собственост, програмата се изготвя съвместно от областния управител, като се съгласува с басейновата дирекция и РИОКОЗ.


/3/ Кметът на общината може да насрочи обществено обсъждане за състоянието на водите и зоните за къпане по ал. 2 с цел подпомагане изготвянето на програмата за постигане на съответствие.


/4/  Кметът на общината е длъжен да осигури обозначаването на забранените за къпане зони с табели или други трайни знаци, съдържащи предупреждение, че зоната не отговаря на изискванията на Наредба №11/2002г..


Чл. 54.  Ежегодно – в срок до 31 март Кметът на общината, определя със заповед  разрешените за къпане места въз основа на заключения на органите на държавния санитарен контрол, районните центрове по здравеопазване, регионалните комитети на Българския червен кръст и териториалните поделения на Националната полиция.


Чл. 55. Ежегодно до 30 април комисия, определена от кмета на общината, проверява готовността на водните площи и разрешава ползването им през летния сезон.
Чл. 56. Кметът на общината води регистър на подземните водоизточници –кладенци и ежегодно изпраща справка в МОСВ за измененият в регистъра.

ГЛАВА ПЕТА

ОПАЗВАНЕ НА ПАРКОВЕТЕ, ГРАДИНИТЕ, ЗЕЛЕНИТЕ ПЛОЩИ И ДЕКОРАТИВНАТА РАСТИТЕЛНОСТ

Чл. 57. Обект на опазване на територията на общината са:

1. всички паркове, градини, зелени площи, дълготрайните декоративни дървета и декоративната растителност; 

2. междублоковите пространства; 

3. детски и спортни площадки; 

4. зелените площи в околностите на населените места;

5. морския бряг; 

6. поречията на реките; 

7. зоните край микроязовирите; 

8. зелените ивици, дървесна, храстова и тревна растителност на територията на общината; 

Чл. 58. Дълготрайната дървесна и храстова растителност в частните имоти се опазва от собствениците им.

Чл. 59. За опазване и поддържане на тревните площи, декоративната растителност, парковите съоръжения и чистотата на територията около търговските и други обекти за обществено обслужване отговарят лицата, осъществяващи търговска дейност.

Чл. 60. Инвеститорите и изпълнителите на строителството са длъжни:

1. да имат писмено разрешение от Кмета на общината за отсичане на растителност, когато това се предвижда в проектите; 

2. да внасят в общината обезщетение за предвидената за унищожаване растителност; 

3. да вземат необходимите предпазни мерки за опазване на озеленените площи и декоративната и храстова растителност от повреди и наранявания; 

4. да отстраняват за своя сметка всички причинени вреди на озеленените площи и декоративната растителност. 

Чл. 61./изменен и допълнен с решение от протокол №19/2009г./ С цел опазване на обектите по чл.57 се забранява:

1. увреждането или изкореняването на декоративни дървета; 

2. отсичането и изкореняването на дървета, освен в случаите когато представляват заплаха за живота или собствеността на гражданите; 

3. унищожаването на зелените площи и насажденията; 

4. нанасянето на повреди върху дърветата и храстите, причинени от чупене и рязане на клони, забиването на метални и други предмети, нараняване на кората, палене на огън или по друг начин; 

(изм.)  т.5 / изменена с решение от протокол № 40/ 2011г./ отсичане и намаляване на короните на дърветата, независимо от собствеността им, без писмено разрешение от кмета на общината и внесено обезщетение /съгласно тарифа приложение № 4 към настоящата Наредба/, одобрено от общинския съвет. Не се дължи обезщетение при отсичане на дървестна и храстова растителност в изсъхнало състояние и в случаите, когато се извършва само подкастряне или  намаляване на техните корони.
6. уреждането на изложби и базари на открито в озеленени площи без заповед на кмета на общината; 

7. преминаването на подземни и други инженерни проводи и съоръжения в озеленени площи, без да е извършено съгласуване с отдел "ТСУ" и внесено обезщетение, което да е приложено към разрешението за строеж; 

8. провеждането на митинги, масови тържества, спортни празници, фестивали, циркове и други мероприятия в общинските паркове и озеленени площи, без заповед на Кмета на общината и сключен договор от организаторите с фирма за почистване на ползваната територия и поставяне на допълнителни съдове за смет за случая. Организаторите са длъжни да спазват конкретните изисквания за опазване на територията, вписани в заповедта и да възстановят и обезщетят общината за причинените вреди на растителността, парковото оборудване и съоръженията; 

9. присвояването, повреждането и разместването на пейките, съоръженията, кошчетата за отпадъци, декоративните елементи и скулптури, осветителните тела, електрическите и водни инсталации;
(изм.)   т.10 окачването ( поставяне ) на рекламни материали - афиши, съобщения, стоки, стелажи, обяви, нагледни агитационни материали и др. по дърветата,  в парковете,  върху съдовете за битови отпадъци и др неразрешени за целта места.  

11. ваденето на чимове, изкопаване на пръст и други материали в зелените площи на населените места, както и използването на озеленените площи за монтиране на съоръжения с търговска и рекламна цел.
 (нова)    т.12  писане, драскане и рисуване по фасадите и вътрешната част от общите части на сградите, по оградите и др.

ГЛАВА ШЕСТА

ОПАЗВАНЕ НА ЗЕМИТЕ И ПОЧВИТЕ

Чл. 62./1/ Земеделските земи са основно национално богатство и се използват само за земеделски цели.

/2/ Предназначението на земед. земи е за производство на растителна продукция и паша на добитък по начин, неувреждащ почвеното плодородие и здравето на хората. 

Чл. 63. Собствениците и ползвателите на земеделски земи са длъжни да ги опазват от замърсяване, заблатяване, вкисляване, ерозия и други увреждания, и да поддържат и повишават тяхното плодородие.

Чл. 64. В своята дейност земеделските производители са длъжни да прилагат добра земеделска практика (норми и дози на използваните органични и минерални торове, пестициди и растежни регулатори, съобразно Списък на разрешените за употреба в Република България фитофармацевтични препарати и микроторове) с цел:

1. да не замърсяват почвата, повърхностните и подпочвените води; 

2. да произвеждат растителна и животинска продукция, която да отговаря на утвърдените хигиенни норми; 

3. да спазват ограничителния режим на ползване на земите около санитарно - охранителните зони за питейно водоснабдяване. 

Чл. 65./1/ Всякакъв вид строителство върху земеделски земи се извършва само при условията на Наредба №2 (ДВ, бр.48/ 1998 г.) или след влязло в сила Решение на Комисията за земеделските земи (КЗЗ) за промяна предназначението на земята.

 /2/ Забранява се унищожаването на хумусния пласт.   

 /3/Строителството на разрешен обект върху земи от I - VI категория се осъществява след отнемане, депониране и оползотворяване на хумусния пласт на почвата при условията на чл.43 от ЗООС.

/4/ Използването на хумусния пласт на почвата става само след съгласуване с МОСВ /МЗГ/ и разрешение на кмета на общината, когато е отнет от земи общинска собственост или от земи собственост на физически, юридически лица и еднолични търговци.

/5/ Забранява се извършването на дейност водеща до увреждане, замърсяване и разрушаване на земеделски земи, както и палене на стърнища.

Чл. 66. Задължават се всички физически и юридически лица, извършващи дейности по инфраструктурни обекти (канали, проводи, траншеи) в и извън територията на населените места, в едномесечен срок от приключване на дейността си, да възстановят почвения и хумусния пласт, растителната покривка и съществуващата улична и тротоарна настилка.
Чл. 67. Забранява се:

1. нарушаването целостта на почвата и хумусния пласт, добиването на инертни материали и чимове от земеделските земи;

2. промяната или унищожаването на противоерозионни, хидромелиоративни съоръжения или трайни знаци на границите на имотите, или на опорната мрежа на плановете за земеразделяне в землищата.

ГЛАВА СЕДМА

ОПАЗВАНЕ НА БИОЛОГИЧНОТО РАЗНООБРАЗИЕ, ГОРИТЕ И ЗАЩИТЕНИТЕ ПРИРОДНИ ОБЕКТИ

Чл. 68. Кметът на общината ръководи изпълнителната дейност на общината във връзка с ползването, опазването и култивирането на лечебните растения, като:

1. организира изпълнението на дейностите по отношение на лечебните растения, включени в общинската програма за опазване на околната среда;

2. издава позволителни за ползване на лечебните растения от земи, води и водни обекти общинска собственост и удостоверения за билките от култивираните лечебни растения

3. предоставя на министъра на околната среда и водите информация за нуждите на наблюдението и оценката на лечебните растения и на създаването и поддържането на специализираните карта и регистър за тях;

Чл. 69.  Кметът на общината контролира ползването на лечебните растения в земите, водите и водните обекти - общинска собственост, в поземления фонд и в населените места.
Чл. 70. Предмет на контрол е опазването на биологичното разнообразие, горите и защитените природни обекти.

Чл. 71./1/ В защитените територии е задължително спазването на изискванията на Закона за защитените територии /ЗЗТ/, заповедта за обявяването на защитената територия и плана за управлението й.

/2/ Строителството, поддържането и ползването на обекти в защитени територии се извършва в съответствие с режима на дейностите, установен по реда на ЗЗТ, със заповедта за обявяване и с плана за управление на защитената територия, устройствените и техническите планове и проекти.

/3/ Строителството на нови обекти, разширението, преустройството и промяната на предназначението на съществуващи обекти, за които не се изисква ОВОС, се извършват след писмено съгласие на РИОСВ.

/4/ В буферните зони около резерватите се забраняват или ограничават дейности или строителство, определени в заповедта за обявяването им.

Чл. 72. Забранява се изкореняването, отсичането, кастренето или увреждането по друг начин на вековни дървета, обявени за защитени.

Чл.73. Дивите растения и животни подлежат на опазване и разумно ползване. Не се допускат действия и ползване на диви растения и животни в количества, срокове и начини, които водят до застрашаване на популациите или пречат на нормалното им възпроизводство.

Чл. 74./1/ През всички жизнени стадии на развитие на защитените животински видове се забранява:

1. всички форми на умишлено улавяне или убиване с каквито и да е уреди, средства и методи на екземпляри в техните естествени области на разпространение; 

2. преследване и обезпокояване, особено през периодите на размножаване, отглеждане на малките, презимуване и миграция; 

3. унищожаване или вземане на яйца, дори в случаите когато те са изоставени, разрушаване, увреждане или преместване на гнезда, увреждане или унищожаване на места за размножаване и почивка; 

4. вземане на намерени мъртви екземпляри; 

5. притежаване, транспортиране, изнасяне зад граница, търговия и предлагане за продажба или размяна на взети от природата екземпляри. 

Чл. 75./1/ През всички жизнени стадии на развитие на защитените растителни видове се забранява:

1. бране, събиране, отрязване, изкореняване или друг начин за унищожаване на екземпляри в техните естествени области на разпространение; 

2. притежаване, транспортиране, изнасяне зад граница, търговия и предлагане за продажба или размяна на взети от природата екземпляри. 

Чл. 76./1/ Забранява се ползването на лечебни растения по начини и със средства, които водят до увреждане на местообитанията им, намаляване на техните ресурси, затруднено възстановяване на популациите им или намаляване на тяхното биологично разнообразие.

/2/ Забранява се събирането, изкупуването, първичната обработка и търговията с билки от лечебни растения под специален режим на опазване и ползване в нарушение на заповедта за обявяването му.

Чл. 77. За защитените диворастящи лечебни растения се забранява:

1. сеченето, брането, изкореняването, хербаризирането, независимо от тяхното състояние и фаза на развитие; 

2. унищожаването и увреждането на находищата им; 

3. притежаването, пренасянето, търговията и изнасянето зад граница в свежо или изсушено състояние на цели растения или на части от тях; 

4. събирането на семена, луковици, коренища и други репродуктивни органи; 

5. пашата на селскостопански животни в гори и земи от горския фонд, когато тази дейност противоречи на предвижданията за опазването на определени видове лечебни растения; 

6. ползването на лечебни растения, представляващо стопанска дейност, без необходимото позволително за ползване, издадено по реда на Закона за лечебните растения. 

Чл. 78. Задължават се:

1. Кметовете, съвместно с длъжностните лица от държавните лесничейства да определят и обозначат местата за паркиране, лагеруване, почивка и палене на огън в горските местности. На тези места се поставят указателни табели за спазване на противопожарните правила в горите; 

2. Притежателите на вили, пчелини, парцели и други земеделски обекти, граничещи с горски фонд да поддържат негорима ивица; 

3. Собственици или ползватели на гори, които с действието или бездействието си са довели до увреждане на горите или ерозиране на почвите, са длъжни да ги рекултивират и залесят; 

4. Всички сечища трябва да бъдат залесявани най-късно 1 година след извършването на сечта. 

Чл. 79. Забранява се:

1. сечта и добива на дърва за огрев и дървен материал, както и отсичане на еденични дървета на територията на общината без писмено разрешение от Държавно лесничейство /ДДС/ за земи от горски фонд и кмета на общината /кмета или кметския наместник на населеното място/ за територий извън горски фонд; 

2. сечта на територията на общината, в нарушение на условията, сроковете и начините, указани в Закона за горите, Закона за опазване на селскостопанското имущество, наредби и заповеди издадени от общината; 

3. сечта на дървета на възраст по-малка от 60 години за високостъблени гори, с изключение на тополовите и акациевите, а за нискостъблените -по-малко от 15 год.; 

4. странични ползвания - добив на смола, борина, сено, кори, семена, инертни материали, гъби, билки, горски плодове, животни, които не са дивеч, и други (без ползване на дървесина), когато същите се отнасят за защитени със закон растителни и животински видове; 

5. пашата на селскостопански животни в общинските гори без годишно позволително и след решение на Общинския съвет, съгласно Закона за горите; 

6. пашата на домашни животни в културите и младите насаждения докато достигнат височина 3 м. 

7. увреждането и замърсяването на екопътеки, други туристически маршрути и защитени обекти на територията на общината, както и ползването им за организиран туризъм или извършване на друг вид дейност без сключен писмен договор с Община Несебър.

Чл. 80. Добивът на дървен материал от горите - собственост на общината, се извършва съгласно устройствените проекти, планове и програми от общината или от физически и юридически лица, след провеждане на търг или конкурс.

Чл. 81. Строителството в горите се разрешава при условията и по реда на Закона за териториалното и селищно устройство, въз основа на Наредба, одобрена от Министъра на регионалното развитие и благоустройство, Министъра на земеделието и горите и Министъра на околната среда и водите.

Чл. 82. Забранява се риболовът и ловът на територията на общината в срокове, количества, средства и начини, освен регламентираните в Закона за рибното стопанство и Закона за лова и опазването на дивеча.
ГЛАВА ОСМА

ШУМОВО НАТОВАРВАНЕ

Чл. 83./1/ Кмета на общината възлага разработване на  стратегическа карта за шум в съответствие с чл.5, ал.1 от Закона за защита от шума в околната среда /ДВ. бр.74 от 13.09.2005г., в сила от 01.01.2006 г./.

/2/. Стратегическата карти за шум по ал. 1 се одобрява от общински съвет;

Чл. 84./1/Кмета на общината възлага разработване на план за действие с цел управление, предотвратяване и намаляване на шума в околната среда в агломерациите и в районите по чл. 3, ал. 1 от Закона за защита от шума в околната среда в непосредствена близост до основните пътища, до промишлените инсталации и съоръжения, включително за категориите промишлени дейности по приложение № 4 към чл. 117, ал. 1 от Закона за опазване на околната среда, както и до локални източници на шум.

/2/. Плана за действие се одобрява от общинския съвет;

/3/.Резюме с най-важната информация от стратегическата карта за шум и плана за действие се публикува в ежегодните доклади за състоянието на околната среда по чл. 11, т. 8 от Закона за опазване на околната среда.

Чл. 85.Информацията за шума в околната среда е публична. Тя се публикува на Интернет страниците на сайта на общината.

Чл.86. Кмета на общината или упълномощени от него длъжностни лица в съответствие със своите правомощия може да:

1. предписват мерки за отстраняване на констатирани нарушения;

2. спират дейности на инсталации и съоръжения на промишлеността, включително за категориите промишлени дейности по приложение № 4 към чл. 117, ал. 1 от Закона за опазване на околната среда, и на локални източници на шум при нарушаване изискванията на закона.

Чл.87. Собствениците на обекти с производствена  или търговска дейност са длъжни да осигурят нормална акустична среда извън обекта.

ГЛАВА ДЕВЕТА

АДМИНИСТРАТИВНО-НАКАЗАТЕЛНИ РАЗПОРЕДБИ

Чл. 88./1/ Осъществяването на контролните дейности по Наредбата се възлага на кмета на общината или упълномощени от него длъжностни лица, кметовете на кметства и кметските наместници.
/2/ При изпълнение на своите задължения контролните органи удостоверяват пълномощията си със служебна карта.
/3/ Контролните органи извършват проверки по документи и/или на място.
Чл. 89./1/ За всички причинени вреди по смисъла на тази Наредба, виновните лица заплащат обезщетение, което се определя съобразно необходимите разходи за възстановяване плюс наложената санкция.

/2/ Когато вредите са неотстраними, виновните лица заплащат в петорен размер определеното от общината обезщетение плюс наложената санкция.

Чл.90 /отменен от областен управител зап. № РД-09-138/03.08.2006г/
        Чл.91. /изменена с решение № 1480/19.09.2011г./  За нарушения на Наредбата виновните физически лица се наказват с глоба от 10 до 500 лв. включително търговци и юридическите лица с глоба от 500 до  15 000 лв. включително.

Чл.92. /1/ за явно маловажни случаи на административни нарушения, установени при извършването им, длъжностните лица по чл.88, ал. 1, налагат на място, срещу квитанция, глоба от 10 лв.; 

/2/ В маловажни случаи на нарушения, длъжностните лица по чл. 88, ал. 1 могат да налагат на място глоба в размер от 10 до 50 лв. За наложената глоба се издава фиш, който съдържа данни за самоличността на контролния орган и на нарушителя, мястото и времето на нарушението, нарушените разпоредби и размера на глобата. Фишът се подписва от контролния орган и от нарушителя и се изплаща на място, или се изпраща на Агенцията за държавни вземания за изпълнение. 

/3/ Ако нарушителят не е съгласен да плати глобата или оспори нарушението се съставя акт за нарушение по ЗАНН /Приложение 3/. 

/4/. В случаи извън тези от предходните алинеи се съставя акт за нарушение по ЗАНН, който се изпраща на Кмета на общината за издаване на наказателно постановление.

/5/. При повторно нарушение се налага глоба в двоен размер.

/6/. Когато повторното нарушение е свързано с определена професия или дейност, може да бъде наложено наказание лишаване от право да упражнява съответната професия или дейност за срок от един месец до две години.

Чл.93.За големи нарушения, извършени от физически и юридически лица, длъжностните лица по чл.88, ал. 1, уведомяват служителите на РИОСВ, РИОКОЗ, РПУ, ДВСК, РСПАБ и други държавни органи и заедно установяват наднорменото замърсяване или увреждане на компонентите на околната среда.

Чл.94. Актовете за установяване на административни нарушения се съставят от упълномощени от Кмета на Община Несебър длъжностни лица.

Чл.95.Наказателните постановления се издават от Кмета на общината или от упълномощено от него лице, по предложение на лицата по чл.88, ал.1.
Чл.96.Сумите, внесени от глоби и санкции за замърсяване постъпват по сметка на Община Несебър.
Чл.97.Административно-наказателното производство се осъществява по реда на ЗАНН.

Чл.98. /отменен от областен управител зап. № РД-09-138/03.08.2006г/
 Чл.99. /отменен от областен управител зап. № РД-09-138/03.08.2006г/
Нов чл. 98./с решение от протокол №19/2009г./ /1/ Длъжностно лице, което не допусне в обекта или на територията контролен орган, извършващ проверка, измерване или вземане на проба, се наказва с глоба от 50 до 2000  лв.
/2/ Имуществена санкция от 2000 до 5 000 лв. се налага на юридическото лице или едноличния търговец в случаите, когато негов работник или служител извърши нарушение по ал. 1, независимо от това дали контролният орган може да установи самоличността на работника или служителя.
/3/  нова с решение № 1480/19.09.2011г./  При неизпъление на предписанията, дадени в идивидуалните административни актове и констативните протоколи издадени от упълномощени от кмета длъжностни лица виновните физически лица се наказват с глоба от 100 лв. до 500 лв., включително, а юридическите с имуществена санкия в размер от 500 до 1000 лв. включително .
/4//нова с решение № 1480/19.09.2011г./  Когато  при проверка на място контролните органи констатират липса на документи, удостоверяващи спазването на установените изисквания на Община Несебър, на виновните  физически лица  се налага глоба от 100 лв. до 500 лв. вкл., а на юридическите лица имуществена  санкция от 500 лв. до 2000 лв. включително .  

 Нов чл.99. /изменен с решение № 1480/19.09.2011г./   Не подлежат на обжалване наказателни постановления, с които е наложена глоба до 500 лв., включително или имуществена санция до 2000 лв. вкл. 
 Чл.100.Влезлите в сила наказателни постановления и глобите които не са платени доброволно, се изпращат до Агенцията за държавните вземания за изпълнение.

 

ДОПЪЛНИТЕЛНИ РАЗПОРЕДБИ

§1. По смисъла на тази Наредба:

1. “Отпадък” е вещество, предмет или част от предмет, който няма предварително непосредствено приложение или от който притежателят желае или е длъжен да се освободи. Вещества, предмети или части от предмети, предадени на специализираните фирми за третиране на отпадъци от собственика или от упълномощено от него лице, също се определят като “отпадъци” до момента, в който възстановените от тях материали или произведената от тях енергия бъдат включени в производствения цикъл.

2. “Битови отпадъци” са тези, които се получават в резултат на жизнената дейност на хората по домовете, в административни, социални и обществени сгради. Към тях се приравняват и отпадъци от търговски обекти, занаятчийски дейности, обекти за отдих и забавления, когато нямат характер на опасни отпадъци и в същото време тяхното количество или състав няма да попречи на третирането им съвместно с битовите.

3. “Производствени отпадъци” са тези, образувани в резултат на промишлена, занаятчийска и обслужваща дейност на физическите и юридическите лица.

4. “Опасни отпадъци” са тези отпадъци, чийто състав, количество и свойства създават риск за човешкото здраве и околната среда и са определени като такива според Базелската конвенция за контрол на трансграничното движение на опасни отпадъци и тяхното обезвреждане.

5. “Батерия или акумулатор” е източник на електрическа енергия, генерирана чрез директно преобразуване на химическа енергия, и състоящ се от една или повече първични (непрезаредими) батерии или вторични (презаредими) клетки.

6. “Акумулатор” е електрохимична система, способна да превръща получена отвън електрическа енергия в химична, да я съхранява и да я отдава чрез обратното й превръщане в електрическа.

7. “Негодна за употреба батерия или акумулатор” е батерия или акумулатор, която не може да бъде използвана повторно и е предназначена за преработване или обезвреждане.

8. “Излязла от употреба лампа” е луминесцентна или друга лампа, съдържаща живак, която не може да бъде използвана повторно.

9. “Отработено масло” е всяко смазочно или индустриално масло на минерална основа, негодно за употреба по първоначалното си предназначение, включително отработени моторни или трансмисионни масла, турбинни и хидравлични масла.

10. “Отпадъчни нефтопродукти” са всички течни и полутечни продукти на нефтена основа, които се отделят при съхраняването на нефт и течни горива, утайки от почистване на резервоари за нефт и течни горива, утайки от маслоуловители при почистване на отпадни води, остатъци от преработка на нефт.

11. “Излязло от употреба МПС” е: 

· МПС с прекратена регистрация съгласно Наредба I-45 от 2000 година за регистрацията и отчета на МПС и ремаркета, теглени от тях;

· МПС, на което не е извършван периодичен преглед за проверка на техническата му изправност повече от две последователни години и е паркирано върху публична държавна или общинска собственост;

· МПС, което не може да бъде идентифицирано, защото няма регистрационен или друг идентификационен номер.

12. “Строителни отпадъци” са отпадъците, получени в резултат на строителната дейност на строителни площадки, както и такива от разрушаване или реконструкция на сгради и съоръжения.

13. “Причинител на отпадъци” е физическо или юридическо лице, при чиято дейност се образуват отпадъци.

14. “Третиране на отпадъците” е събирането, съхранението и обезвреждането на отпадъците и всички междинни операции, както и повторното им използване, рециклиране или производството на енергия и материали от отпадъци.

15. “Обезвреждане на отпадъците” е такова въздействие върху отпадъците (депониране, рециклиране, изгаряне, неутрализиране и др.), при което опасността за здравето на хората или замърсяването на околната среда от тях не превишават установените норми.

16. “Рециклиране на отпадъците” е дейност за възстановяване или възобновяване на суровинните им свойства.

17. “Преработване на отпадъците” е дейност, която променя свойствата или състава на отпадъците, като ги превръща в суровини за производство на крайни продукти или в крайни продукти.

18. “Депониране на отпадъци” е складирането на отпадъци повече от 6 (Шест) месеца по начин, който не представлява опасност за човешкото здраве и околната среда и не се предвижда последващо третиране на отпадъците.

19. “Масово разпространени отпадъци” са отпадъци, които се образуват след употреба на продукти на територията на цялата страна и поради своите характеристики изискват специално управление.

20. “Повторно” е нарушението, когато е извършено в едногодишен срок от влизане в сила на наказателното постановление, с което нарушителят е наказван за нарушение от същия вид.

       24. „Прилежащи части” са териториите около сгради, павилиони, дворни места, паркинги, гаражи, автогари, за поддържане чистотата на които са отговорни техните обитатели или ползватели.

       25. „Съдове за БО” са контейнери, кофи, кошчета на обществени места, в които се изхвърлят БО, както и полиетиленови чувалчета за разделно събиране.

       26. „Обществени места” са улични платна, площади, пешеходни алеи, паркове, квартални градинки, спирки на градския транспорт, речни корита, части от тротоари и други подобни, които на са определени като “прилежащи части”.

       27. „Едрогабаритни” са битовите отпадъци, които поради своите размери и тегло не могат да се поставят в съдовете за БО и създават затруднения при товаренето им.

       28. ”Озеленени площи” по смисъла на тази Наредба са площите, включени в зелените системи на населените места, и свързаните с тях зони на влияние. В зависимост от своето местонахождение и функционално предназначение озеленените площи се разделят, както следва:

       29.”Декоративна растителност” по смисъла на тази Наредба е цялото декоративно-растително разнообразие дървета, храсти, цветя и треви, включени в озеленените площи, в насажденията по алеи, улици и площади и в недвижимите имоти на държавата, общината, юридически и физически лица. Дълготрайна декоративна растителност са всички декоративни видове широколистни и иглолистни дървета и храсти.

ЗАКЛЮЧИТЕЛНИ РАЗПОРЕДБИ

§ 1. Настоящата Наредба се издава на основание чл. 15, ал.1, т. 7 от ЗООС, чл. 22, ал. 1 от ЗМСМА и чл.19 от ЗУО.

§ 2. За прилагане на Наредбата Кметът на общината, Кметовете на кметствата и Кметските наместници могат да издават заповеди и указания.

§ 3. Прилагането на Наредбата се възлага на Кмета на общината, Кметовете на кметствата, Кметските наместници и на упълномощените длъжностни лица в общинската администрация.

§ 4. Наредбата може да бъде допълвана и променяна с решения на Общинския съвет.

§ 5  Наредбата влиза в сила от деня на приемането и от Общински съвет Несебър.

   не са в сила - заповед № РД – 09 – 138 от 03.08.2006 г. спира действието на *§ 5
****************************************************************** 
§ 8. Неразделна част от Наредбата са Приложения от № 1 до № 3.

& 9. одобрявява тарифа за размера на обезщетения при отсичане на декоративна разстителност на територията на Община Несебър  както следва :

ТАРИФА                                                   Приложение 4
ЗА РАЗМЕРА НА ОБЕЗЩЕТЕНИЯ 
ПРИ ОТСИЧАНЕ НА ДЕКОРАТИВНА РАСТИТЕЛНОСТ 
НА ТЕРИТОРИЯТА НА ОБЩИНА НЕСЕБЪР

ИГЛОЛИСТНИ  ДЪРВЕТА
	Вид                                височина                                           стойност в лева

                                        метри                           добро състояние    отлично състояниие

	Бързорастящи         2,5-4,5                            24                         28           

Секвоя, Кипарис,      4,5-7,5                            28                         32           

Морски и Бял бор    над 7,5                            32                         48 

и др.подобни                      

	Умеренорастящи     2,5-4,5                           30                         34           

Черен бор, Смърч,     4,5-7,5                           36                         42           

Ела, Мура, Кедър,     над 7,5                           40                         60           

Туя, Смрика и др.под.                                                     

	Бавнорастящи          2,5-4,5                           34                        40           

Биота, Хвойна, Тис,   4,5-7,5                           38                        48           

Либоцедрус, Цуга,    над 7,5                           40                         60           

и др.подобни


ШИРОКОЛИСТНИ  ДЪРВЕТА

	Вид                                       височина                                   стойност в лева

                                                 метри                   добро състояние     отлично състоание

                                                                               

	Многобързорастящи        до 4                         15                       30         

Айланд, Акация, 

Върба, Топола,                   4-5                           24                       40         

Чинар, Паеония                 над 5                        30                       60         

и др.подобни

	Бързорастящи                   3-6                          20                        30        

Бреза, Елша, Ясен,            над 6                        30                        60        

Каталпа, Явор и др.под.

	Умеренорастящи               3-6                         30                        60        

Бук, Клен, Дъб, Липа,         над 6                      40                      120      

Кестен, Бряст, Сорбус,

Див рожков и др.подобни


	Тревни площи за 1 дка                     І категория                                150         

                                                           ІІ категория                                120         

                                                          ІІІ категория                                 90           

                                                          ІV категория                                 30           

	Летни цветя за 1 кв.м                       І категория                                  10             

                                                            ІІ категория                                  9             

                                                           ІІІ кагегория                                  8             

                

	Перенни цветя  за 1 бр.                                                                           1           



	Почвопокривни за 1 дка                                                                      110         

	Жив плет широколистен за 1 м      до 5 години                                    6            

                                                           над 5 години                                10            



	 Жив плет иглолистен за 1 м          до 5 години                                    4            

                                                          над 5 години                                   8            

	Рози  за 1 бр.                                   до 3 години                                      4             

                                                         над 3 години                                    8

	Храсти за 1 кв.м                             до 5 години                                    10          

                                                         до 10 години                                  15        

                                                         над 10 години                                25

	Вечно зелени храсти за 1 кв.м      до 5 години                                    15         

                                                         над 10 години                                25         


 Приета с Решение № 646 от Протокол № 21 от 30.06.2006 г. на Общински съвет – гр. Несебър. В сила от 12.07.2006 г.

Допълнена и изменена с решение от протокол №19/2009г

Допълнена и изменена с решение от протокол № 40/2011г.

ПРЕДСЕДАТЕЛ НА
  ОБЩИНСКИ СЪВЕТ:………………..   

         






Приложение № 1
 към чл.30, ал.1

 

 

ОБЩИНА НЕСЕБЪР
 

 

ПРЕДПИСАНИЕ

ЗА ПРЕМЕСТВАНЕ НА ИЗЛЯЗЛО ОТ УПОТРЕБА МОТОРНО ПРЕВОЗНО СРЕДСТВО

 

№ ---------------/-------------- г. 

Днес, ……………………………. г., на основание “Наредбата за  изискванията за третиране на отпадъците от МПС (ПМС 311/2004 г.) и чл.30, ал.1 от “Наредба за опазване на околната среда на територията на Община Несебър”, уведомяваме собственика на :

МПС : ………………………………….……………………………………………………………………….…

ВИД : ………………………………….…………………………………………………………………………..

МАРКА : ……………………………………………………………………………………….………………...

ЦВЯТ : …………..…………………………………..…………………………………………………………..

РЕГИСТРАЦИОНЕН НОМЕР /ако има такъв/ :……………………………………………... 

СОБСТВЕНИК : ……………………………………………..……………………………………………….

(Име, презиме и фамилия)

АДРЕС НА ПАРКИРАНЕ : ………………………………………………………………………………..

……………………………………………………………………………………………………………………….…
(улица/булевард, ЖК, блок, площадка)

В срок от 14 (четиринадесет) дни да освободи заемания от собственото му МПС, терен общинска собственост.

При неспазване на посочения срок, на основание горните нормативни документи, ще Ви бъде съставен акт и наложена глоба или имуществена санкция  в размер от 100 – 500 лв., а при повторно неизпълнение на Предписанието дължите  и месечна такса.

 

 

 

ПРЕДСЕДАТЕЛ :

 

 

Приложение № 2 

към чл.30, ал.2

О Б Щ И Н А   Н Е С Е Б Ъ Р
К О Н С Т А Т И В Е Н    П Р О Т О К О Л  № ……… /………… г.

ЗА ТЕХНИЧЕСКОТО СЪСТОЯНИЕ НА ИЗЛЯЗЛО ОТ УПОТРЕБА
МОТОРНО ПРЕВОЗНО СРЕДСТВО

Днес,………………….г. в гр.Несебър, комисия назначена със Заповед№ …………… на Кмета на Община Несебър, на основание чл.30, ал.2 от “Наредба за опазване на околната среда на територията на Община Несебър”, в състав :

1. ………………………………………………………………………..., ЕГН……………………………., 

                         (име, презиме, фамилия)
                     служител към Община Несебър

2.……………………………………………………………………………,ЕГН …………………………..,

                         (име, презиме, фамилия)

                     служител към Община Несебър

3. ………………………………………………………………………..., ЕГН …………………………..,

                         (име, презиме, фамилия)

         инспектор от Районно управление на полицията

състави настоящия протокол за техническо състояние на излязло от употреба МПС, като установи следното :

МПС : …………………………………………………………….

ВИД : …………………………………………………………….

МАРКА : ………………………………………………………...

ЦВЯТ: …………………………………………………………...

РЕГИСТРАЦИОНЕН НОМЕР /ако има такъв/ : ………………………………………………

СОБСТВЕНИК : ……………………………………………..……………………………………

                    (Име, презиме и фамилия)

АДРЕС НА ПАРКИРАНЕ : ……………………………………………………………………

                    (улица/булевард, ЖК, блок, площадка)

СЪСТОЯНИЕ на МПС 

Външно състояние на превозното средство/по външен оглед/ :……………..

1. Наличие на двигател : ………………………………………………………………………………

2. Наличие на скоростна кутия : …………………………………………………………………

3. Състояние на купето (кабината, каросерията) : …………………………………

4. Наличие на врати : ………………..........................................................

5. Наличие на калници : …………………………………………………………………………

6. Наличие на капаци : …………………………………………………………………………………

7. Наличие на седалки : ………………………………………………………………………………

8. Наличие на арматурно табло : ………………………………………………………………

9. Наличие на стъкла : …………………………………………………………………………………

10. Състояние на каросерията : …………………………………………………………………

11. Осветителни тела : а) Фарове : ….……………………………………………………

б) Габарити и мигачи – предни :….….……………………….

в) Стоп, габарит, мигачи - задни :…………………………….

12. Наличие и състояние на колелата и гумите : ……………………………………

13. Допълнителни данни по показания на свидетелите : …………………………

Становище на комисията :  …………………………………………………………………………

Настоящият Констативен протокол се състави в 3 екземпляра.

 

   КОМИСИЯ :1……………………………………..

                                     2. …………………………………..

                                     3. ……………………………………
Приложение №3

към чл.92, ал.3 

О Б Щ И Н А  Н Е С Е Б Ъ Р

АКТ №………/……………

Днес,………………..200….год. в гр./с./ ………………………………………………………………………………

подписаният………………………………………………………………………………………………………………

на длъжност……………………………ЕГН:………………… адрес:………………………………………………

Съставих настоящия акт против: ...........................................................................…………………………………

………………………………………………………….. ЕГН………………………от гр./с./ ……………………… ул…………………………л.к.№…………………изд………………………… месторабота……………………….

за това, че на………………………200….год. в гр. /с/ .....................………. констатирах следното:

………………………………………………………………………………………………………………………………..………………….…………………………………………………………………………………………………………….…………………………………….………………………………………………………………………………………….

………………………………………………………………………………………………………………………………..

………………………………………………………………………………………………………………………………..

което съставлява административно нарушение по чл…………….. от ……….………………………… ………………………………………………………………………………………………………………………………..

Акта съставих ……………….. ……. в присъствието на свидетелите:
1……………………………………………………………………………………………..… ЕГН……………………… 
от  гр./с./……………………………. ул…………………………………….……………………………….№…….......

2…………………………………………………………………………………………………ЕГН……………………..

от   гр./с./…………………………….ул…………………………………………………………………….№..........…

Възражения или обяснения на нарушителя:……………………………………………………………………

……………………………………………………………………………………………………………………………….………………….…………………………………………………………………………………………………………….

………………………………………………………………………………………………………………………………..

Опис на писмени и веществени доказателства: ……………………………………………………………….

……………………………………………………………………………………………………………………………….

Опис на вещи и предмети послужили за изв. на нарушението ……………………………………………

……………………………………………………………………………………………………………………………….

……………………………………………………………………………………………………………………………….

Този акт се състави въз основа на чл. ……………………………….  от...................................………………

………………………………………………………………………………………………………………………………

Свидетели:                                                                                                              Съставил акта:…………………

1…………………./ ………………….. /         

           Нарушител:………………
2…………………./………………….../                                                                               
Отказа на нарушителя да подпише акта се установява с подписа на свидетеля: …………………… ………………..

………………………………от  гр./с./……………………… ул……………………………….. Подпис: ………………

В 3-дневен срок от предявяване на акта, нарушителя може да направи писмени възражения по него.

РАЗПИСКА:

Подписаният…………………………………………………………………………….....................................................

удостоверявам, че получих препис от настоящия акт, като се задължавам при промяна на адреса си да съобщя новия такъв.

гр./с./……………………..

дата:……………..200…..г                                                                                                                                      Получател:………………………. 

